กกต. พร้อมเลือกตั้ง อบต. โดยอยู่ระหว่างตรวจสอบสิทธิผู้สมัคร 125 คน
นายปกรณ์ มหรรณพ กรรมการการเลือกตั้ง (กกต.) กล่าวถึงการเตรียมความพร้อมจัดการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ว่า ขณะนี้ กกต. ได้เตรียมความพร้อมไว้ทั้งหมดแล้ว ทั้งการจัดสรรหน่วยเลือกตั้งและด้านบุคลากร รวมถึงการอำนวยความสะดวกและดูแลเรื่องการป้องกันการแพร่ระบาดของโรคโควิด-19 และขณะนี้สำนักงาน กกต. อยู่ระหว่างการวินิจฉัยสิทธิผู้สมัคร จำนวน 125 คน และผู้สมัครมีเรื่องร้องคัดค้าน 55 คน ซึ่งผู้สมัครทุกคนจะต้องลงสมัครอย่างโปร่งใสและถูกต้องตามที่กฎหมายกำหนด โดย กกต. จะเร่งวินิจฉัยให้แล้วเสร็จในสัปดาห์หน้าสำหรับการแก้ไขกฎหมายประกอบรัฐธรรมนูญที่เกี่ยวข้องกับการเลือกตั้งและพรรคการเมืองนั้น เพื่อให้สอดคล้องกับรัฐธรรมนูญฉบับแก้ไขเพิ่มเติม ขณะนี้ กกต. และสำนักงานคณะกรรมการกฤษฎีกา ได้ประสานงานเพื่อจัดทำให้แล้วเสร็จโดยเร็ว และไม่เป็นกังวลว่าจะเกิดปัญหา เช่น เรื่องการแบ่งเขตหรือการกลับไปใช้บัตรเลือกตั้งสองใบ เพราะ กกต. และหน่วยงานที่เกี่ยวข้องดำเนินการตามรัฐธรรมนูญ โดยคาด 2-3 เดือนแล้วเสร็จ